
EXCUDEBAT  DE  ROMANIS 

A.  MDCCCXXIII. 


Facta  a Praesulibus  potestate , 


Ora  a noi  , chc  dopo  lui  siaiiio  riinasti , 
resla  imitare  il  buono  , aiiz,i  ottimo  modo  da 
lui  lasciatoci  in  esempio  •,  e come  merita  la 
virtii  sua  e 1’obbligo  nostro,  tenerne  nelVani- 
mo  graziosissimo  ricordo,  e farne  colla  lingua 
sempre  onoratissima  memoria  . 

V ASARI  , Vita  di  Raffaelle  . 

ingruerat,  primo  qualis  solet  esse  novembri, 
Humida  nox,  stellarum  expers,  sine  lumine  lunae. 
Atque  ego  Janiculum,  dextri  qua  in  parte  propinquo 
Cum  Vaticano  conjungitur  , atque  sepulchris 
Claustra  aperit  pietate  loci  ac  terrore  verenda, 
Consolaturus  cineres  , animasque  piorum  , 

Vota  Deum  saltem  si  tangunt  nostra,,  petivi  . 
Tuque  recens  leti  , Antoni  Canova , trophaeum , 
Amplecti  cujus  non  fas  , lacrymisque  rigare , 

[ Adria  nam  dederat  te  , atque  Adria  sustulit  ] ossa  , 
Menti  aderas  tristi  , cruciataque  corda  premebas  . 
Multa  quidem  suberant  cum  relligione  . Quis  altor 
Adveniet  cupidae  laudisque  artisque  juventae  ? 

Quis  regum  et  primorum  opibus  confertus  abunde. 
Prodigus  externis  , ut  sensimus  , et  sibi  parcus  , 
Multigenas  alius  feret  in  bona  publica  civis  ? 

Non  etenim  tantum  ille  sibi  post  aurea  saecla 
Fingendi  limo  formas,  artemque  jubendi 
Marmora  sub  dio  vitam  quasi  vivere  scalpro 
Adscierat . Partem  imo  sui  stipendia  census 
Multa  dedit  pueris  tironibus  , aeraque  cudit : 
Adjuvit  , monumenta  patrum  qui  claraque  facta 
Vindicat  e latebris  docta  cum  lampade  , coetum  : 
Consuluit  miseris,  Pietate  tenente- locellos  , 

Consuluit , fuerat  quorum  ipse  domesticus  olim  : , 

Qu3e  sibi  patrarat , pars  tandem  plera  bonorum 
Graia  complexum  nostra  et  miracula  templum 
Extulit  immensae  Triadi : et  sic  cesserat  astris  ! 
Ecquis  laude  Virum  propria  donarit  ademptum? 

Tu;  prope  qui  dormis  humili , Torquate  , sepulchro, 
Surge  o , digne  operis,  meritamque  adipiscere  laurum: 
Sit  tuba  clara  tamen , cineres  quae  condita  propter, 
Sit  tibi  et  eloquium  , facili  cui  contigit, uno 
Cum  numero, extremum  suadere  ex  Alpe  Pachinum  • 
Neutra  quidem  redeunda  prius  , quam  cesset  inani 
Itala  yerborum  pubes  confligere  ludo  . 

Quod  si  te  pereunte  simul  jacuere  Gamoenae  , 

Sique  Artes  jacuere  ^ Hujus  si  dextera  nondum 
/Emula  Naturae  viget , ac  mens  credita  coelis ; 

Tu  potes  in  tanta  jactura  reddere  vires 
Semianimis  casu  ingeniis  , atque  addere  flammas, 
Quidque  boni  bonus  ille  tulit  sacrare  monendo . 

Qui  mihi  si  fuerint  victuri  saecula  versus  , 
Laudarem  ipse  Virum  , magnis  qui  sedulus  ausis 
Tempestate  fera  Charites  deduxit  amoeno 
Litore , quo  lati^ere  , solum  peragrare  latinum  ^ 
Atque  inspiratam  genio  velut  ille  favillam. 

Virtutes  inter  , quosque  exardebat  amores  , 

In  sua  saxa  , rudem  blanditus  pollice  cretam  , 
Fuderat,  ac  peperit  miracula!  Certa  regebat 
Laeva  stylum  , superas  hauribant  lumina  sphaeras  , 

Pascebantque  aures  habitam  per  scripta  sophiam  ; 
Ast  ubi  conciperet  mens  yerum , ubi  malleus  ictum 
Prodiderat , iion  pondus  erant , non  frigora  cautes  . 
Quando  et  avarities  , et  suada  superbia  culpae  , 
Irrepsitque  domum  livor  ^ vicere  dracones 
Ingenui  citius  mores  , innoxia  virtus  , 

Quam  foeda  ille  suo  terebraret  tergora  ferro  . 

Hinc  canerem  lauro  et  redimitum  tempora  olivo  , 
Qualem  jussa  P 1 1 , nostramque  implere  salutem  , 
Orantem  dictis  , victorem  Sequana  vidit , 

Cum  veterum  tabulas  , signa  , atque  volumina  , bello 
Indigno  direpta , iterum  gaudere  quirino 
Sidere  , cognatis  nec  non  splendoribus  , egit : 

Unde  tulit  puram , qua  non  tremefacta  Corinthus , 
Aut  Rhodos  , aut  Smyrnae  , facundae  Palladis  hastam 
Principis  ante  pedes,  nitidam  retulitque  coronam, 
Emicuitque  novis  titulis  plaudente  Senatu  . 

Hujus  et  interitus  , castae  quia  saecula  vitae 
Cessatura  cluent  melius , non  laude  careret . 

Scilicet  invisens  , Phoenix  velut  aurea  nidum  , 

Quae  crevere  Deo  prope  parvas  inclyta  cunas  , 
Artifici  ipsa  rogus  , templi  molimina  , lectum 
Pressit  amicitiae  Venetiim  digressus  in  urbem  , 
Tabuit  ac  penitus  laceranti  viscera  morbo  . 

Fessus  erat : denis  tria  non  superaddere  lustra  , 

Nec  prece , nec  cuiA , nec  jam  datur  arte  levari  ^ 
Et  purgari  aliqua  jam  sorde  , omneraque  dicare 

Quam  bene  struxit  opem  , patriis  altaribus  ardet  . 
Oh ! ait , oh  halitu  argillam  dignate  animandam 
Contrectare  , Deus  ! Tua  nos  documenta  seqhti 
Qu6  licet , exiguo  si  quam  pro  munere  laudem 
Gessimus,  omnem  habeas,  quia  nos  sine  te  nihil  infra  ! 
Dixerat : et  domito  stupuit  cum  pectore  caelum  . 
Spiritus  extremumque  inter  carnisque  duellum 
Candidulam,  sensu  et  rationi  prorsus  adhaerens, 
Omnipotenti  animam  complexa  ob  Funera  Nati 
Credidit , atque  inter  moerentes  laetus  obivit . 

Marmorei  coelebs  condatur  corpus  in  urni  . 
Hinc  super  illaciymet  rostr6  inclinata  jacenti 
Adria , turrigeros  Roma  hinc  effusa  capillos  . 

Tres  in  fronte,  caput  velati,  cetera  nudi , 
Componant  pueri  sertum  ferale  : jacebunt 
Sub  pedibusque  trium  Peniclum  , Regula  , Scalprum . 
Sitque  brevis  titulus  , qualis  decet : Alpha  et  Omega. 
Undique  viventis  Ganovai  ossibus  Artes  . 

falia  deserto  volvebam  in  culmine  . Tuque  , 
Mens  o , scribenti  faveas  , quae  lapsa  tenebras 
Terrificas  inter  ; portentaque  visa  recursa  ! 

Nam  seu  nostra  loquax  suspiria  redderet  echo  , 
Sive  repressa  animo  struerent  magis  ipsa  labores  , 
Contuleritve  locus  peragi  phantasmate  sensus  , 
Paulatim  frondes  trepidare  ego  , flabraque  venti , 
Terrerique  nova  formidine  , ludier  umbris  I 

Septigenis  fletu  quin  respondere  miserta 
Cuncta  videbantur  de  collibus  , atque  gigantis' 

In  morem  ab  summo  Capitolio  et  arce  Quirini 
Divite  cum  serto  Libitina  , indutaque  bysso  , 

Hinc  atque  hinc  suris  consurgere  denudatis  , 

Falce  minansque  su4  . Parce  oh  , mors  impia,  parce  ! 
Magnum  opus  annorum  et  studiorum  saeva  bonorum 
Fregisti  ! Rapias  aliud  ? . . . nihil  inde  supersit  ! 

Descendo  pavidus  , teque  , o Tyberine  , saluto  , 
Rara  triumphalis  propter  v estigia  pontis  , 

Unda  ubi  cum  flavo  disterminat  aequore  ripas  . 
Praetereo  portam  , et  miseris  concessa  medendis 
Atria  : jamque  Petri  dubia  sub  luce  columnae 
Grandescunt , pariterqiie  tholus  , subjectaque  signa  , 
Et  duo  quae  tangunt  salientia  flumina  nubes  . 

Htc  quoque  nec  menti  nec  cordi  devius  artis 
Phidi  acae  decor  ille  ! Ambo  de  limine  sancto 
Obliti  pietatis  enim  rugire  leones 
Adriaci , ac  tumulus  Clementis  inire  ruinam  ; 
Quique  ad  Jorchiadum  face  versa , et  fronte  caduca 
Formosi  juvenes  vigilant  monumenta  , Aidentur 
Funeris  in  pompam  movisse  Auctoris  ^ et  imis 
Ex  adytis  Pius  ipse  , ingens  ab  imagine  saxum  , 
Tollere  ad  astra  caput  redivivum  , et  vota  profari 
Artifici  auxiliata  suo  ! Miraclaque  tanta 
Consiliis  inopem  dum  me  superantque  trahuntque  , 
Distineor  , sisl6que  anceps  , trepidusque  pererro  . 

Misceri  populo  tandem  spe  nitor , et , ^Eli 
Mausolea  petit  quo  semita  , ducor  . Ocellos 
Laeva  terit : cordis  metitur  dextera  pulsus  . 

Cum  , latet  an  de  nube  cava  , aut  tellure  profundi, 
Nil  mortale  gerens  juvenis  , nisi  cognita  vultus 
Ora  , habitumque  , nigro  se  in  tramite  candidus  offert 
Siderea  cum  luce  micans  . Huic  lanea  molles 
Distringit  lorica  humeros  ; huic  caerula  gemmae 
Lumina  fronte  nitent  : tenui  coma  pexa  galero 
Diffluit , atque  genas  graciles  circumvenit  auro . 
Denique  talis  erat , qualis  jam  pariete  vivus 
Auscultare  Platon  a suum  belle  ipse  redibat 
A speculo  , flagrans  testatus  imagine  pectus  . 

Ac  vellit , in  scopulos  zephiro  impellente  carinam, 
Exertum  caeca  tandem  caligine  solem 
Prosequitur  multa  prece  navita  ^ sic  mihi  vultu 
Turbida  placari  dum  sensi  pectora  noto ; 

O Rapi  lael , decus  Italiae  , quo  sidere  , dixi , 
Laberis  in  gemitus  ? Quid  fers  ? Deus  anne  sub  auras 
Et  venisse  iterum,  et  Ternarum  in  sede  Sororum 
Legitimum  jussit  , viduumque  tenere  tribunal  ? 
Siste  redux  ! Annis  juvenilibus  adde  senectam  : 
Salve  o , Phidiachm  qui  damna  rependis  , Apelles  ! 

Ille  , verecundo  praetingens  ora  rubore  : 

Si  dudum  solvisse  modum  , nunc  fletibus  aeqhm 
Parcere  . Mortales  fuimus  ^ nec  vivere  compos 
Yos  infra  Ganova  , premit  qui  lucidus  axes  . 

At  quia  surrexisse  iterum  et  vixisse  probastis 
De  Tribi  is  alterutram  , dum  lentior  altera  surgit , 
Quis  putet  interitum  struxisse  Sororibus  umqiiam 
Saevam  Athropon  , cui  tanta  mali  non  facta  potestas  ? 
Urbibus  insidunt  artes  , favet  urbibus  ipse 
Omnipotens  , meli  usque  quirinae  prospicit  Urbi . 
Olli  certa  Viri  dederat  vestigia  nosse 
Cum  semel  oblita  est  decoris  monumenta  vetusti  : 
Ast  modo  , non  aliter  , monstrato  insistere  gressu 
Aut  decet , aut  omni  jam  laude  carere  necesse  . 
Hoc  tantum  monuisse  velim  : quod  sive  recentes 
Artifices  scalpro  , studeantve  coloribus  , omne 
Non  tulerint  punctum  , ni  , qua  ratione  negatum 
Non  fuit  humanae  Deitatem  attingere  menti , 
Significare  queant  ^ atque  id  decus  artibus  addant- 
Laudantur  culto  Veneres  a corpore  ^ nexu 
Laudantur  Charites  parili  ^ sit  mitis  Apollo  ^ 

Sit  perbellus  Amor  , levis  Ilebe  , et  candida  Psyche: 
Lumina  torva  juvent  Gradivum  , casta  Minervam  ; 
Jupiter  et  pacem  sibimet  componat  , et  iram  : 
Perseus  cum  Theseo  , cumque  Hercule  , semideoriuu 
E numero  , humanam  speciem  , divamque  fruantur: 
Qui  sedet  ast  summa  arce  Deus  , non  fabula  vatuni. 
Sit  nova  , sit  gaudens  sublimi  laude  venustas  . 
Grajugenfim  leges  quae  complectatur  , et  ultra  . 
Hocce  magisterio  [ dicam  quia  causa  fatendi  est  ] 
Plurima  post  operosa  hominum  simulacra , De^imque  , 

Ipse  ego  mutantem  se  nostra  ab  imagine  Christum 
Extremis  junxi  tabulis  , et  funera  vici  . 

Nec  secus  iste  , luto  Divinum  a clade  Cadaver 
Virginis  e gremio  distentum  ubi  , et  omnia  finxit 
Quot  patitur  tormenta  Parens  , quot  Magdala  deflet , 
Struxit  opus  magnum  ; conscendit  nomen  Olympum: 
Excupiitque  sua  caelum  virtute  potiri . 

Parce  igitur  lacrymis  , vates ; ac  moesta  sodali 
Dum  Luca:  ampla  cohors,  dum  Roma  parentet  alumno. 
Dum  tumulo  imponent  sua  signa  , ac  temnere  fata 
Edoceant , et  posse  geri  de  morte  triumphum  ; 

Tu  mea  dicta  feras  . Non  hoc  tamen  excidat , oro , 
Quod  Thorwalsiadeii  danum,  Ateste,  atque Phinellum , 
Celtiberosque  duos  , Solddem  , Alvaresiumque  , 
Cumque  Laborario  Albacinum  , et  nomine  Fabrum , 
Ne  mea  vota  cadant , jubeas  salvere  , figurant 
Corpora  qui  in  saxis  . Dic  plurima  Camuccino , 
Romuleam  nostro  cui  reclusisse  palaestram 
Jure  licet , Lando  , Vicarddque  , Agricolaeque  , 

Et  Manno  , et  Puteo  . His  etenim  [ nec  fallor  in  aula 
CaelitULim]  his  longum  stabunt  cultoribus  Artes . 
Quique , Pio  florente , gerit  data  civica  sceptra 
Rebus  , lege  prius  sanciti  , Pacca  , regundis  , 

Non  sinat  ista  sinu  suavissima  pignora  carpi 
Dicta  suo  ^ foveatque  magis  : quia  dignus  habere 
Quid  Leo  , testis  ego  , quid  magnus  adeptus  Iulus: 
Et  jam 'saecla  ruunt. ...  Inquit : perque  aera  nigrum 

Argento  similes  a tergore  displicat  alas  , 
Illucetque  micans  camerato  in  fornice  fani  . 

^Ac  mea  quantum  acies  altum  specularier  ausit  , 
Illi  facta  comes  nova  stella ; et  Castoris  ardet 
Igne  velut  Pollux  , alterno  lumine  binae 
Instituere  parem  rutilumque  per  aethera  gyrum . 

Philippus  de  Romanis  . 


(*)  IVola  ad  pag.  8.  vers.  1 1.  Nempe  in  parietaria  pictura  Palatii  quam 
dicunt  Scuola  d'  Alene , ubi  Rapliael  Sanctius  suam  ipse  imaginem  affi- 
xit a speculo  . Prjeterea  notandum  est  quod  idem  Sanctius  diem  obiit 
supremum  eo  loci  ubi  nunc  caput  vise  di  borgo  nuovo  ad  plateam  Va- 
ti canse  Basilicae ; quare  etc. 

IMPRIMATUR, 

Nihil  obstat 

D.  Cajetanus  Donandi  C.  R. 

IMPRIMATUR. 

Fr.  Tomas  Dominicus  Piazza  Ord.  Praed.  Mag. 

